section_heading: Životopis
paragraph_text: Godine 1491. oženio je Giovannu Carafu iz Napulja. Poslije očeve smrti 1499. postao je grof Mirandole i dobio carsku investituru. Međutim, njegova mlađa braća, Ludovic i Frederic, zahtijevala su svoj dio posjeda, zbog čega su ga napali i otjerali u progonstvo 1502. godine. Boraveći u progonstvu, nastojao je vratiti svoj posjed uz pomoć Alberta Pija i obitelji Gonzaga. Također, odlazi u Njemačku na dvor cara Maksimilijana I. tražiti svoja pravo. Tamo se upoznao s njemačkim humanistima i znanstvenicima.